KYK: Ndlovu-jeugkoor wen nie, ‘maar dis net die begin’ | Netwerk24
Deur Meghan Lawrence 19 September 2019 06:31
Hoewel die koor nie deurgedring het nie, het hy die verhoog met bekendes gedeel en die liedjie “Higher Love” saam met Kygo, oftewel Kyrre Gørvell-Dahll, ’n Noorweegse platejoggie, uitgevoer.
Daarna het die Detroit-jeugkoor saam met Benjamin Hammond Haggerty, beter bekend as die Amerikaanse kletsrymer Macklemore, opgetree.
What happens when @ChoirAfrica, @DycOfficial, @macklemore and @KygoMusic team up for the #AGTFinale?
PURE MAGIC! ? pic.twitter.com/28O0uUflpg
Die Ndlovu-jeugkoor is uitgeskakel omdat hy nie genoeg stemme van die Amerikaanse kykers gekry het nie, maar hy geniet groot steun en het sy aanhangers op Twitter bedank.
“Die eindronde in America’s Got Talent was die perfekte einde van ’n reis wat ons lewens vir ewig verander het en ’n boodskap van hoop, samesyn en liefde aan die wêreld kon uitdra. Dankie, Amerika, dat julle jul harte vir ons oopgemaak het. Suid-Afrika, jul ondersteuning het ons geïnspireer en ons met vreugde gevul,” het die koor getwiet.
The finale of @AGT was the perfect ending to a journey that has changed our lives forever and shared a message of hope, unity and above all love with the world. Thank you ???? for opening your hearts to us. ???? Your support inspires us and fills us with joy. ?????????????? #agt pic.twitter.com/J6hnsRkMcj
Die Ndlovu-jeugkoor het Kygo ook bedank omdat hulle saam kon optree en gesê hy is ’n inspirasie.
Hanging out with one of the worlds biggest DJ’s.?????? @KygoMusic you are inspiring and it was incredible performing with you. #agt ???????????????? pic.twitter.com/JPmSevPRFN
Die koor het gesê sy deelname aan America’s Got Talent was net die begin en dat die koorlede opgewonde is oor wat voorlê.
“Ons sien uit daarna om liefde, samesyn en hoop met almal te deel.”
Kodi Lee, ’n blinde en outistiese sanger van Amerika, is aan die einde van die aand as die wenner in die 14de seisoen van die kompetisie aangekondig.
Lee en die Detroit-jeugkoor was die top-twee in die kompetisie.
When @Kodileerocks and @leonalewis team up for an #AGTFinale duet, the world stops in its tracks! pic.twitter.com/0aGGoLRJ4S
Sterre soos Cher, Billy Ray Cyrus en Leona Lewis het ook opgetree, terwyl Julianne Hough, een van die beoordelaars, saam met ’n dansgroep haar nuwe liedjie bekend gestel het.
Our very own @juliannehough performs her original song “Transform” with the incomparable @v_unbeatable! Listen here: https://t.co/5piznvGOTx pic.twitter.com/BfiswbTOuB
STOP EVERYTHING YOU’RE DOING! @cher is on the #AGTFinale! pic.twitter.com/VvPihZjuzu
Meer oor: America's Got Talent | Ndlovu-Jeugkoor | Agt